**Középszintű témakörök a 12. a emelt szintű képzésben részt vevő tanulói számára magyar nyelvből és irodalomból**

Összeállította: Ujlaki Tibor szaktanár

**Magyar nyelv:**

**1. témakör: Kommunikáció**

1. A nyelv mint kommunikáció - A kommunikációs folyamat tényezőinek, céljának, funkcióinak bemutatása

2. A közlésfolyamat nem nyelvi kifejezőeszközeinek szerepe a mindennapi kommunikációban

**2. témakör: A magyar nyelv története**

3. A magyar nyelv eredetének, finnugor rokonságának bemutatása

4. A magyar nyelvtörténet fő korszakainak bemutatása, a főbb nyelvemlékek típusai

5. A nyelvújítás hatása, értékelése. Az ortológus-neológus vita

**3. témakör: Ember és nyelvhasználat**

6. A nyelvi jel fogalma. A nyelv mint jelrendszer

7. A nyelv társadalmi tagolódása szerinti csoportnyelvek, azok jellemző használati köre, szókincse

8. Az információs társadalom hatása a nyelvhasználatra és a nyelvi érintkezésre

**4. témakör: A nyelvi szintek**

9. A magyar helyesírás rendszere, helyesírásunk alapelvei

10. Az alapszófajok főbb jellemzői

11. A mondat szintagmatikus szerkezete: az egyszerű mondat mondatrészei

**5. témakör: A szöveg**

12. A szöveg szerkezete: cím, bekezdés, tömb

13. Nyelvhasználati színterek szerinti szövegtípusok: a tudományos szöveg jellemzői

14. A továbbtanuláshoz, illetve a munka világában szükséges szövegtípusok

**6. témakör: A retorika alapjai**

15. A beszéd felépítése, a szövegszerkesztés lépései az anyaggyűjtéstől a megszólalásig.

16. A nyilvános beszéd, a közszereplés főbb nyelvi és viselkedésbeli kritériumai.

17. Az írásbeli meggyőzés eljárásai, az érvelés műfajai: a bizonyítás, a cáfolat, néhány érvtípus

**7. témakör: Stílus és jelentés**

18. Hangalak és jelentés: az egyjelentésű, a többjelentésű, a hasonló és az azonos alakú szavak

19. A publicisztikai stílus főbb műfajai, jellemzői

20. Az egyszerűbb szóképek köznyelvi és szépirodalmi szövegekben

**Irodalom:**

**1. témakör: Művek a magyar irodalomból I. Kötelező szerzők**

1. Petőfi Sándor népies költészetének főbb jellemzői (műfajok, szerepek, ars poeticák) (1842-1844)

2. Arany János balladaköltészetének főbb műfaji, szerkezeti és tematikus jellemzői

3. Ady Endre költői indulása, az Új versek c. kötet bemutatása

4. A prófétai szerep megjelenítése Babits Mihály költészetében

5. Kosztolányi Dezső Pacsirta című regényének szerkezete, társadalomrajza, lélektani ábrázolásmódja

6. Költői szerepek és önértelmezési kísérletek József Attila fiatalkori és kései költészetében

**2. témakör: Művek a magyar irodalomból II. Választható szerzők**

7. Balassi Bálint költészetének tematikus, formai és világképi jellemzői

8. Társadalomrajz, központi témák, cselekményszál és narráció Móricz Zsigmond Az Isten háta mögött című regényében

9. Radnóti Miklós eklogáinak világképe, műfaji és formai sajátosságai

10. A „mozdulatlan elkötelezettség” Pilinszky János költészetében

11. Az identitás problémája és a holokauszt megjelenítése Kertész Imre Sorstalanság c. regényében

12. Groteszk, minimalizmus és példázatosság Örkény István egyperceseiben

**3. témakör: Művek a magyar irodalomból III. Kortárs szerzők**

13. Világlátás és kifejezésmód Totth Benedek: Holtverseny című regényében. A mű világának etikai, lélektani és társadalmi vonatkozásai

**4. témakör: Művek a világirodalomból**

14. A polifónia különböző szólamainak ütköztetése Fjodor Mihajlovics Dosztojevszkij *Bűn és bűnhődés* című eszmeregényében

15. Az abszurd látásmód megjelenítése és szerepe Franz Kafka Átváltozás című elbeszélésében. A mű fontosabb motívumai, szerkezete

16. Narráció, idegenségtapasztalat és világképi jellemzők Albert Camus Az idegen (Közöny) című regényében

**5. témakör: Színház és dráma**

17. A drámai költemény műfaji sajátosságai Madách Az ember tragédiája című művében. A Tragédia szerkezete, történelemértelmezése és lehetséges olvasatai

18. Az ibseni dramaturgia jellemzői, az analitikus szerkesztésmód érvényesülése Ibsen *Nóra* (*Babaszoba*) című drámájában

**6. témakör: Az irodalom határterületei**

19. A detektívregény (krimi) műfaji sajátosságai, jellemző toposzai és hatáskeltő eszközei egy szabadon választott mű alapján

**7. témakör: Regionális kultúra, interkulturális jelenségek és a határon túli irodalom**

20. Táj és ember harmóniája, hűség és megmaradás Kós Károly *Varju nemzetség* című krónikás regényében